Codex Aureus Laureshamensis
Codex Aureus Laureshamensis est evangeliarium, quod in aula Caroli Magni circa annum 810 scriptum esse creditur. Codex sumptuose confectus, qui quattuor evangelia continet, nomen a monasterio Laureshamensi trahit, ubi a saeculo 9 usque ad annum 1556, quo monasterium suppressum est, asservabatur. Manuscripti minutis tabulis clarissimi una pars in bibliotheca Apostolica Vaticana, altera in sede bibliothecae nationalis Romaniae Albae Iuliae est. Tabulae eburneae, quae ad involucrum pertinent, in museis Vaticanis et in museo Victoriae Albertique Londinii inveniuntur.